O SUSPENZIJI NASILNIKA TOMAŠEVIĆA

Potpredsjednik HHO-a oglasio se putem Facebooka vezano uz obiteljsko nasilje požeško-slavonskog župana iz redova HDZ-a Alojza Tomaševića, a koji je fizički napao svoju suprugu Maru.

Podsjetimo, Mara Tomašević sve je prijavila policiji. Iznijela je i šokantne detalje onoga što se događalo.

Premijer Plenković je pak Alojza Tomaševića suspendirao zajedno s cijelom organizacijom HDZ-a požeškoga karaja, a u srijedu ujutro je i poručio da je pronađen e-mail u kojem ga Mara Tomašević moli za pomoć.

O svemu se oglasio i Igor Peternel.

"Ne znam čemu galama, pogotovo iz medijsko-civilnih krugova oko ostatka ostataka SDPa? Smiješno je da ekipa kojoj je Lalovac i dalje ekonomski guru i strateg dijeli moralno-političke lekcije bilo kome. Vodstvu HDZa može se svašta prigovoriti, ali sigurno ne može u ovom slučaju obiteljskog nasilja. Ovo je situacija u kojoj ih treba pohvaliti jer reakcija je izvrsna.

Župan je napravio što je napravio, priveden je, a stranka ga je politički eutanizirala - suspendiran, suspendirana cijela organizacija HDZ-a, a vjerojatno će ga i natjerati na ostavku na mjesto župana. To što je HDZ odradio u par sati, aktualno vodstvo SDPovih crvenkapica ne bi uspjelo u tri mandata",napisao je Peternel na Facebooku.